अगर गैर कर राजस्व अनुमानित से कम नहीं होता तो राजस्व घाटा एकदम लक्ष्य के अनुरूप होता। 11 महीने के बजाय अगर 12 महीने का जीएसटी राजस्व मिलता तो भी अच्छा होता लेकिन घाटे में इजाफा इसके चलते नहीं हुआ है। ऐसे में यह एकदम स्पष्ट है कि राजस्व घाटे के स्तर में यह विचलन चुनावी लोकलुभावन अथवा जीएसटी के लेनदेन की अनिवार्यता की वजह से नहीं हुआ है। यह गिरावट राजकोष की ढांचागत कमजोरी को दर्शाती है, न कि बजट निर्माण की किसी सामरिक या परिचालन चूक को।